SØGER  LÆRDOM  VED  LÆSNING  OG  VED  TRO 


NUMMKK    15 


1.  AUGUST  1928 


//.   AARGANG 


LYDIGHED. 

(Lewis  J.  Wallace,  Improvement  Era.) 

Der  er  en  stigende  Tendens  i  visse  Lejre  til  at  kritisere 
»Kirken«  paa  Grund  af,  at  dens  Love  og  Regler  er  for  strenge, 
og  Paastanden  er,  at  det  er  ingen  Dyd  at  adlyde  strengt  alle 
de  fundamentale  Lærdomme  i  Evangeliet.  I  Korthed  er  det 
sagt,  at  »der  er  for  meget  af  Metoder  i  Kirken«.  Der  ind- 
vendes, at  mange  af  Lærdommene  er  kun  udvortes  Former, 
der  ikke  er  beslægtet  med  den  inderste  Kærlighed,  og  at  det 
ikke  er  nødvendigt  at  adlyde  disse  for  at  opnaa  Frelse.  Svaret 
beror  maaske  paa,  hvad  der  forstaas  ved  Ordet  »Frelse«. 

Daaben  faar  sin  store  Del  af  Kritiken  tilligemed  Tiende, 
Bøn,  Visdomsordet,  Overværelse  af  Møder,  Sabbatsdagens 
Hellighed.  Ægteskabets  Evighed,  Tempelarbejde  for  de  døde 
og  mange  andre  Befalinger  og  fundamentale  Principer  i 
Kirken. 

Der  paastaas,  at  Daab  for  Eksempel  er  et  formelt  Forlan- 
gende, som  Daarer  hænger  sig  i,  at  der  ingen  Forandring  sker 
ved  Daabens  Udførelse,  og  at  der  derfor  ingen  Kraft  er  for- 
bundet med  den.  Tiende,  siges  der,  er  for  tung  en  Byrde  at 

bære,  og  af  den  Grund  er  af  mindre  Betydning  —  noget,  som 
hver  Person  maa  selv  afgøre.  Andre  finder  Trøst  ved  Tanken, 
at  det  ikke  er  en  guddommelig  Lov.  Nogle  af  de  saakaldte 
Studenter  i  Psykologi  forkaster  Bønnen  og  kalder  den  en 
barnlig  Gestus,  der  ikke  har  anden  Betydning,  end  at  den 
opmuntrer  den,  der  bruger  den,  i  Troen  paa  at  vil  modtage 
guddommelig  Hjælp.  Sabbatens  Hellighed  bliver  haanet,  fordi 
der  siges,  at  »Hviledagen«  er  kun  en  ældgammel  Skik,  vi  har 
antaget  gennem  mange  Aars  Traditioner,  og  at  i  Virkelig- 
heden er  Sabbaten  bleven  til  for  Mennesket,  og  ikke  Menne- 
sket for  Sabbaten.  Ægteskabets  Evighed,  Tempelarbejde  for 
de  døde  og  andre  lignende  Lærdomme  bliver  tilsidesatte  med 
den  Bemærkning,  at  det  er  noget,  vi  intet  véd  om.  Og  saa- 
ledes  kan  man  blive  ved.  Der  er  ikke  et  eneste  Princip  eller 
Lærdom,  der  kan  gore  Krav  paa  at  tilfredsstille  Kritiken. 

Med  saadanne  Indvendinger  fremherskende  iblandt  os 
synes  det  at  være  paa  Tide  at  udfinde  nøjagtigt,  hvor  vi  som 
Individer  staar.  Det  skulde  ikke  være  en  meget  vanskelig  Op- 
gave. Enten  er  Kristendommen  et  Sagn,  eller  den  er  det  ikke. 
Hvis  den  er  et  Sagn,  skulde  vi  indrømme  det  med  det  samme 
og  aabenlyst  forsikre,  at  Biblen  er  intet  mere  end  en  Bog  med 
moralske  Lærdomme.  Ydermere,  hvis  vi  ikke  udgiver  os  for 
Kristne,  kan  det  ikke  forlanges  af  os  at  adlyde  dens  Love. 
Men  paa  den  anden  Side,  hvis  vi  anerkender  Kristendommen 
og  fremhæver  os  selv  som  troende  paa  Frelserens  guddomme- 
lige Mission,  da  lad  os  staa  paa  begge  Fødder  og  bære  Vidnes- 
byrd om  dens  Sandhed  ved  at  leve  i  Harmoni  med  de  gud- 
dommelige Lærdomme  og  Befalinger.  Lad  os  ikke  opføre  os 
som  forkælede  Børn  og  anerkende  én  eller  to  Lærdomme  i 
Dag,  som  det  behager  os,  for  at  forkaste  dem  i  Morgen  for 
andre  Lærdomme.  Kristendom  er  ikke  en  Religion,  hvor  man 
udsøger  det,  man  helst  vil  have,  ejheller  er  det  en  svag,  salme- 
syngende saakaldt  Søndagsreligion.  Det  er  en  Hverdags- 
religion,  levende,  stærk  og  altomfattende  i  dens  Befalinger  og 
Indskærpninger.  Paa  den  ene  Haand  siger  den:  »Gør  disse 
Ting«  og  paa  den  anden:  »Gor  ikke  de  andre  Ting«.  Den  væl- 

ger  og  vrager  ikke  efter  vor  Smag  —  eller  vælger  hvilke  som 
helst  Lærdomme,  der  behager  os. 

Hvis  vi  anerkender  Jesu  Kristi  Evangelium,  anerkender  vi 
det  Faktum,  at  Kristus  var  guddommelig,  og  da  anerkender  vi 
den  Overbevisning,  at  Gud  lever.  Naar  vi  anerkender  disse 
Grundprinciper,  kan  vi  ikke  fornuftmæssigt  benægte,  at  Gud 
er  et  Ordensvæsen,  og  at  Himlen  er  en  Ordensplads;  heller 
ikke  kan  vi  benægte,  at  hele  Naturen  er  underkastet  Lov  og 
Orden.  Hele  Universet,  som  Mennesket  kender  det,  er  regeret 
ved  bestemt  anordnede  og  uforanderlige  Love.  Ikke  alene  er 
alt  i  Naturen  og  i  Universet  underkastet  uomtvistelige  Love, 
men  selve  Mennesket  har  fundet  det  nødvendigt  og  raadeligt 
at  udarbejde  Love  til  at  regulere  og  ordne  sin  egen  Opførsel. 

Disse  Love,  som  Mennesker  giver,  er  som  Regel  bestemte 
og  tydelige,  og  meget  ofte  kræver  det  en  bestemt  Optræden  af 
dem,  der  er  underkastet  Lovene,  for  ikke  at  sige  de  utallige 
Tvangsbaand,  der  paalægges  dem.  Hvor  længe  kunde  vort 
sociale  Samfund  bestaa,  hvis  vi  kunde  adlyde  de  Love,  der 
behagede  os,  og  tilsidesætte  de  andre.  Hvor  længe  vilde  Re- 
geringsform (Stat,  By  eller  Amt)  vedvare,  hvis  vi  betalte  vore 
Skatter  ligesaa  sløsagtigt  og  uregelmæssigt,  som  vi  betaler  vor 
Tiende?  Svaret  er  aabenlyst. 

Hvis  for  Eksempel  en  indfødt  Borger  i  en  af  vore  Byer  præ- 
senterer sig  selv  ved  et  Valgsted  for  at  stemme  paa  de  offent- 
lige Embedsmænd  sammen  med  andre  Borgere.  Man  fortæller 
ham,  at  han  kan  ikke  stemme,  fordi  han  endnu  ikke  har  naaet 
den  bestemte  Alder.  Han  bliver  rasende.  Hvilke  Kvalifikatio- 
ner er  der  i  Alder.  Er  han  ikke  mere  uddannet  og  har  mere 
Erfaring  end  hans  ældre  Broder?  Eller  hvis  han  ikke  har 
efterset  Valglisten,  om  hans  Navn  findes  der  forinden  Fristens 
Udløb,  og  hans  Navn  nu  ikke  findes  paa  Valglisten  og  derfor 
ikke  kan  stemme.  Han  er  indigneret  og  raser  og  farer  om- 
kring. Er  han  ikke  Ejendomsbesidder?  Er  han  ikke  lige  saa 
god  en  Mand  som  hans  Nabo,  der  stemmer?  Betaler  han  ikke 
Skat  og  opfører  sig  paa  en  ordentlig  Maade?  Jo.  Hvorfor  kan 
han  da  ikke  stemme?  Hvorfor  al  den  Formalitet?  Hvorfor  skal 

han  indrette  sig  efter  disse  bestemte  Regler?  Han  understreger 
maaske  sine  Bemærkninger  med  stærke  og  faldende  Ord  om 
Uretfærdigheden  i  hele  vort  Samfundssystem,  og  han  for- 
lader Bygningen  oprørt  af  Harme.  Er  der  nogen,  der  sym- 
patiserer med  ham?  Er  der  nogen,  der  siger:  Aah,  lad  ham 
stemme,  hvad  Forskel  vil  det  gøre?  Han  er  dog  i  det  hele  lige 
saa  god,  som  vi  er;  han  er  Borger  og  Skatteyder  og  en  meget 
god  Mand.  Hvis  saa  er,  hjælper  det  dog  ikke;  Manden  stem- 
mer ikke.  Samfundet  maa  opføre  sig  efter  visse  Ordensregler, 
hvis  det  venter  at  fungere,  som  det  skal.  Det  maa  have  disse 
Love  og  Vedtægter  for  den  individuelle  Opførsels  Skyld,  og 
enhver  Person  maa  tage  sit  Ansvar  som  Medlem  af  Sam- 
fundet. 

Eller  hvis  en  Emigrant  kommer  til  Amerika,  vil  han  snart 
lære,  at  han  maa  foretage  bestemte  Handlinger,  der  maaske 
er  formelle,  hvis  han  ønsker  at  blive  en  amerikansk  Borger. 
Han  ulejliger  sig  ikke  med  det,  da  der  er  for  megen  Vanske- 
lighed forbunden  med  det.  Senere  opstaar  der  adskillige  rets- 
lige Vanskeligheder  for  ham,  og  han  finder  med  stor  Skuf- 
felse, at  han  ikke  har  Krav  paa  de  samme  Rettigheder,  Pri- 
vilegier og  Friheder  som  en  amerikansk  Borger.  Hans  Stilling 
er  forskellig,  fordi  han  er  en  Udlænding.  Han  erklærer  sin 
Foragt  for  saa  strenge  og  formelle  Regler.  Det  er  urimeligt  at 
tvinge  ham  til  at  underskrive  forskellige  Dokumenter,  at  blive 
bekendt  med  bestemte  Kendsgerninger  for  at  blive  Borger  i 
det  nye  Land.  Er  han  ikke  lige  saa  god  som  de  andre 
Emigranter,  han  rejste  sammen  med?  Bare  fordi  disse  rettede 
sig  efter  den  foreskrevne  Lov,  efter  en  bestemt  Regel,  siger 
han  bittert,  har  de  mere  Ret,  end  jeg  har. 

Der  kan  citeres  utallige  Eksempler  fra  vort  daglige  Liv,  i 
hvilket  vi  indretter  os  efter  de  retslige  Bestemmelser,  For- 
maliteter og  Begrænsninger  med  Hensyn  til,  hvad  vi  kan  fore- 
tage os  indenfor  et  velordnet  Samfundsforhold.  Hvis  en  Re- 
geringsform af  Mennesker  ikke  kan  være  saaledes,  at  den  til- 
lader enhver  Borger  at  vælge  eller  vrage  de  Love,  han  fore- 
trækker, hvorledes  kan  vi  da  paa  en  fornuftig  Maade  kritisere 

et  guddommeligt  Styre,  fordi  det  heller  ikke  tillader  os  selv 
at  vælge. 

Maaske  vil  man  svare  paa  dette,  at  vi  har  Ret  til  at  for- 
andre jordiske  Love,  hvis  vi  ikke  synes  om  dem.  Vi  kan  op- 
hæve det,  som  bliver  usmageligt  og  byrdefuldt  og  forme  nye 
Love  i  Stedet,  eller  vi  kan  modificere  dem  fra  Tid  til  Tid 
efter  vort  eget  Forgodtbefindende.  Paa  den  Maade  indretter 
vi  os  kun  efter  de  Love,  der  behager  os. 

Men  passer  det?  En  Lov,  der  én  Gang  er  givet,  er  det  meget 
vanskeligt  at  bortkaste,  og  denne  Vanskelighed  resulterer  i,  at 
disse  Love  fortsætter  at  eksistere  og  være  i  Kraft  i  en  Aar- 
række.  Paa  den  anden  Side  kan  en  kneben  Majoritet  forme 
Love  eller  forandre  disse,  og  saaledes  tvinge  et  stort  Mindre- 
tal til  at  indrette  sig  efter  disse  Love,  hvor  ubehagelige  og 
ildesete  disse  end  kan  være.  Saa  det  er  en  Kendsgerning,  at 
vi  indretter  os  efter  mange  Love,  som  er  i  Modstrid  med  vore 
Idealer  og  vor  Opfattelse  af  Retfærdighed  og  Moral.  Des- 
foruden er  det  bedste  Svar,  at  vi  ikke  først  bryder  Lovene  og 
derefter  ophæver  dem.  Vi  indretter  os  efter  de  eksisterende 
Love  —  eller  skulde  gøre  det  —  saa  længe  som  de  er  i  Kraft, 
og  indtil  de  er  virkeligt  ophævet  gennem  den  rette  Kilde  og 
Autoritet. 

Hvorfor  skælner  vi  da  mellem  Kirke  og  Stat,  hvad  Lydighed 
angaar?  Hvorfor  spotter  vi  og  kalder  det  »streng  Lydighed« 
til  guddommelige  Indskærpninger,  medens  vi  ubestrideligt 
anerkender  Begrænsninger  og  Forbud,  der  er  meget  mere 
kedelige  og  strenge,  og  som  er  givet  af  et  socialt  Samfund? 
Hvorfor  er  det  ene  en  Byrde  og  det  andet  en  borgerlig  Pligt? 
Har  Staten  mere  Krav  paa  os  og  vor  Tjeneste  og  Ejendele, 
end  Gud  har,  der  gav  os  Liv?  Foruden  ham  vilde  der  ingen 
Stat  være.  Der  vilde  ikke  være  noget  Liv,  ingen  Jord  og,  efter 
hvad  vi  véd,  intet  Univers.  Er  vi  ikke  kortsynede  eller  blinde? 
Er  vort  Synspunkt  ikke  forkert?  Manden,  som  staar  ved  Fo- 
den af  et  taarnhøjt  Monument,  kan  ikke  se  eller  paaskønne 
dets  Højde,  ejheller  kan  han  maale  dets  Størrelse  efter  de 
nærmeste  Mærkepunkter,  fordi  han  er  for  nær  til  det  og  hans 

Synspunkt  begrænset.  Ligesaa  bliver  Manden,  der  lukker  sig 
selv  inde  fra  Verden  og  begraver  sin  Næse  i  Boger  fra  sit 
Bibliotek,  blind  for  sine  Medmenneskers  Idéer,  Følelser,  Nød- 
vendigheder, Ønsker,  Haab  og  Erfaringer.  Skulde  han  dømme 
dem,  vilde  Dommen  blive  baade  uklog  og  uretfærdig. 

Lad  os  ikke  mangle  Visdom  og  Retsindighed.  De  himmelske 
Love  er  faa  i  Tal  og  lette  at  forstaa,  og  de  er  lige  saa  nød- 
vendige for  Guds  vise  Hensigter,  som  menneskelige  Love  er 
for  os.  Lad  os  ikke  tilintetgøre  Lydighed.  Lad  os  faa  det  rette 
Synspunkt  paa  og  Hensigten  med  Guds  Rige,  saaledes  at  vi 
kan  forstaa,  at  det  er  underkastet  Love  og  Orden  paa  samme 
Maade  som  vort  ufuldkomne  af  Mennesker  dannet  Regerings- 
former, og  at  vi  maa  lære  Himlens  første  Lov,  ligesom  vi  lærer 
at  blive  lovlydige  Borgere.  Hvis  vi  udgiver  os  for  Kristne, 
da  lad  os  være  Kristne  i  Ordets  fulde  Betydning  og  efterleve 
Guds  Love  og  Befalinger  og  anerkende  hans  Lærdomme  — 
ikke  paa  Grund  af  en  barnlig  Frygt  for  Helvedes  Ild  og  For- 
dømmelse, men  fordi  vi  ønsker  at  være  gode  Kristne,  fordi  vi 
har  Tro  og  Tillid  til,  at  Gud  ikke  vil  vildlede  os,  og  at  der  vil 
komme  en  Dag,  hvor  vi  vil  forstaa  og  paaskønne  hans  Kær- 
lighed for  os.  Og  i  Mellemtiden  lad  os  ikke  blive  forblindede 
af  ubetydelige  Hentydninger  om,  at  han  forlanger  for  megen 
»Lydighed«  af  os. 

DEN  DANSKE  MISSION. 
ANKOMST. 
Ældsterne  Nephi  Moroni  Jørgensen  fra  Rigby,  Idaho,  og 
Theodore  Christian  Jacobsen  fra  Salt  Lake  City  ankom  til 
Danmark  via  England  den  12.  Juli.  De  havde  en  meget 
behagelig  Rejse  over  Atlanterhavet  ombord  paa  Verdens 
største  Skib  S/S  »Leviathan«.  Vi  ønsker  disse  Brødre  hjerte- 
lig velkommen. 

BESKIKKELSE. 
Ældsterne  Nephi  Moroni  Jørgensen  og  Theodore  Christian 
Jacobsen  er  beskikket  til  at  arbejde  henholdsvis  i  Aarhus  og 
Aalborg  Distrikter. 


231 


FORFLYTTELSE. 
Ældste  Clifton  E.  Henrichsen  er  forflyttet  fra  København 
til  Aalborg  Distrikt  og  Ældste  Richard  T.  Andersen  fra  Aar- 
hus til  Københavns  Distrikt.  Joseph  L.  Petersen, 

Missionspræsident. 

Aarsagen  til  Forsinkelsen  af  »Stjernen*  (Nr.  15)  er  foraarsaget 
ved,  at  vi  ventede  Præs.  Widtsoes  Besøg  i  Juli  eller  Begyndelsen 
af  August.  

DEN  NORSKE  MISSION. 

FORFLYTTELSER. 
Ældste  Alonzo  Andersen  er  afløst  som  Præsident  af  Trond- 
hjems  Distrikt  og  beskikket  til  at  præsidere  over  Oslo  Gren. 
Ældste  Daniel  Johnsen  er  beskikket  til  at  præsidere  over 

Trondhjems  Distrikt.  Lorenzo  W.  Anderson, 

Missionspræsident. 
DØDSFALD  I  OSLO. 

Inga  Amalie  Olsen,  født  i  Christiania  den  20.  Februar  1903, 
døde  den  27.  Juni  1928. 

Mathea  Larsen,  født  i  Kongsvinger  den  27.  Juli  1861,  døde 
den  10.  Juli  1928. 

Anders  Gustav  Eriksen,  født  i  Christiania  den  23.  August 
1894,  døde  den  2.  Juli  1928  efter  en  lang  Sygdom.  Han  var 
døbt  sammen  med  sin  Hustru  den  7.  September  1914.  I  de 
fjorten  Aar,  han  har  staaet  i  Kirken,  har  han  arbejdet  flittigt 
for  at  sprede  Evangeliet.  Han  bragte  mange  paa  Møderne. 
Hele  hans  Interesse  var  i  Evangeliet  og  sit  Hjem.  Han  tænkte 
paa  andre  først  og  sig  selv  sidst.  Hans  største  Ønske  var  at 
komme,  hvor  han  kunde  faa  sin  Hustru  og  sit  Barn  beseglet 
til  sig  for  Tid  og  Evighed. 


TOBAKSFORBRUGET  I  DANMARK. 

At  der  i  Danmark  forbruges  en  kolossal  Mængde  Tobak  i 
Løbet  af  et  Aar,  er  en  sørgelig  Kendsgerning.  Dette  Forbrug 
beløber  sig  til  en  uhyre  Sum,  naar  det  omgøres  i  Penge  —  en 
Pengesum,  der  saa  at  sige  er  tabt  for  Samfundet.  Vi  uddrager 

følgende  Tal  fra  Opgørelsen  udsendt  af  Statistisk  Departe- 
ment for  Aaret  1927  i  Danmark: 

Der  er  ialt  sidste  Aar  (1927)  røget  for  ca.  133  MUL  Kr.  her 
i  Landet,  hvoraf  49  Mill.  falder  paa  Cigarer,  35  paa  Cigaretter, 
21  paa  Røgtobak,  14  paa  Cigarillos,  12  paa  Skraatobak  og  2 
paa  Snustobak.  Deler  vi  Forbruget,  de  133  Mill.  Kr.,  pr.  In- 
divid, bliver  det  38  Kr.  for  hver,  et  Forbrug,  som  fordeler  sig 
paa  67  Cigarer,  48  Cigarillos,  395  Cigaretler  og  ca.  1  kg  Rog-, 
Skraa-  og  Snustobak  pr.  Indbygger. 

Disse  Tal  taler  for  sig  selv.  I  et  Land  som  Danmark,  hvor 
Arbejdslosheden  er  stor,  og  hvor  megen  Elendighed  kigger 
frem  af  Krogene,  betyder  133  Mill.  Kr.  en  uhyre  Sum,  der 
kunde  anvendes  til  mange  filantropiske  og  menneskekærlige 
Foretagender,  og  disse  Penge  kunde  maaske  have  været  an- 
vendt til  at  hjælpe  den  danske  Industri  i  Gang,  saa  at  Ar- 
bejdsløsheden ikke  vilde  være  saa  knugende,  som  den  er.  Og 
saa  maa  man  ogsaa  regne  med,  at  Landet  saa  at  sige  intet 
har  at  vise  for  disse  Penge  —  udover  22  Mill.  Kr.,  Statskassen 
har  modtaget  i  Afgifter,  og  at  ca.  6500  Mænd  og  Kvinder  har 
været  beskæftiget  ved  denne  Industri,  hvis  samlede  Løn- 
indtægt vel  næppe  vil  overstige  15  Mill.  Kr.  Pengene  er  gaaet 
op  i  Røg,  og  tillige  har  Nikotinen,  der  findes  i  Tobakken,  an- 
rettet en  legemlig  Skade  paa  Tusinder  af  Mænd,  Kvinder  og 
Børn,  der  ikke  kan  undervurderes. 

Hvornaar  vil  Samfundet  vaagne  op  til  den  Kendsgerning, 
som  Josef  Smith  giver  os  i  Pagtens  Bog,  at  »Tobak  er  ikke 
for  Legemet,  ej  heller  for  Maven,  den  er  ikke  til  Nytte  for 
Mennesket,  men  det  er  en  Urt  for  udvortes  Skade  og  alt  sygt 
Kvæg  og  bør  bruges  med  Visdom  og  Omdømme.«  (Pag.  Bog 
89:  8)?  Hvorfor  vil  Menneskene  nedbryde  deres  Helbred  ved  at 
indsuge  denne  Gift,  der  angriber  Nerver  og  Lunger  og  for- 
pester Tilværelsen  for  andre  ved  Udblæsningen  af  disse  gif- 
tige og  med  Bakterier  fyldte  Tobaksdunster,  man  til  Tider  er 
tvungne  til  at  indaande? 

Det  er  bemærkelsesværdigt,  at  ligemeget  hvor  fattige  og 
daarlige  disse  Menneskers  Vilkaar  er,  Tobak  skal  der  Penge 


233 

til,  hvis  der  ikke  er  Penge  til  noget  andet.  Der  er  mange 
Eksempler  paa  Folk,  der  kommer  og  beder  om  Hjælp,  og  som 
paaberaaber  sig  den  yderste  Fattigdom,  og  at  disse  stinker  af 
Tobak  og  Spiritus,  saa  man  næsten  ikke  kan  udholde  deres 
Nærværelse.  Pengene  til  dette  har  de,  eller  skal  de  nok  til- 
vejebringe, medens  deres  Hustru  og  Born  lever  i  den  yderste 
Elendighed  af  Mangel  paa  Fode  og  Klæder,  der  tildels  kunde 
afhjælpes,  hvis  Forsørgerens  Ansvarsfølelse  var  lidt  mere 
fremtrædende. 

Hvornaar  vil  vort  ellers  saa  oplyste  Samfund  vaagne  til 
disse  Kendsgerninger?  pn   j 


MORMONS  BOGS  LÆRE. 

(Levi  Edgar  Young,  Professor  i  Vestens  Historie  ved 
Utahs  Universitet.)*) 

Mormons  Bog  paastaar,  at  den  samme  semitiske  Institution, 
som  Indianernes  Forfædre  havde  i  deres  Fædreland  i  Asien, 
blev  forplantet  til  Amerika,  og  under  andre  Omgivelser  og 
Forhold  udviklede  sig  i  det  nye  Land.  I  Lighed  med  Bibelen 
gør  Mormons  Bog  Gud  og  Udødelighed  til  et  Troens  Emne, 
og  baade  offentlig  og  privat  Retfærdighed  læres  at  skulde 
praktiseres.  Den  knytter  til  Gud  Principet  Moralitet  og  gaar 
videre  ved  at  knytte  Gud  til  Historien  om  menneskelig  Liv  og 
Udvikling,  ved  hvilket  Mennesket  er  forløst  fra  Ondt.  Den 
lærer  os  om  en  dybere  Bevidsthed  mellem  den  Almægtige  og 
de  individuelle  Sjæle  og  forsøger  at  udfolde  den  guddomme- 
lige Hensigt  med  Opkomsten,  Udviklingen  og  Faldet  af  Na- 
tioner. 

Mormons  Bog  fortæller,  hvorledes  Oldtidens  Mennesker  i 
Amerika  byggede  Byer  og  udfoldede  et  rigt  politisk  Liv,  og 
hvorledes  Kristus  med  Tiden  gav  sine  Lærdomme  til  Folket 


*)  Denne  Artikel  findes  som  Fortale  i  J.  M.  Sjødahl's  nye,  store 
Værk  »An  Introduction  to  the  Study  of  the  Book  of  Mormon« 
(En  Introduktion  til  Studiet  af  Mormons  Bog),  der  lige  er  ud- 
kommet. 

—  ligesom  han  gav  sit  Budskab  om  Frelse  til  Jøder,  Græker 
og  Romer.  Kristi  Kirke  var  oprettet  og  hans  hellige  Præste- 
dømme givet  til  dem,  han  udvalgte  til  hans  Arbejde.  Profeter 
skrev  Historien  om  Folket,  og  deres  vigtigste  Budskab  er,  at 
Gud  er  Faderen  og  Skaberen  af  Verden  og  Mennesket.  Reli- 
gionen i  Mormons  Bog  er  ensidig  og  indbefatter  Aabenbarin- 
gerne  fra  Gud  til  hans  Folk  paa  det  amerikanske  Fastland. 

Dens  højeste  Maal  er  at  lære  Mennesket  dets  vigtigste 
Pligt:  Lighed  med  Gud.  »Vorder  fuldkommen,  som  eders  Fa- 
der i  Himlen  er  fuldkommen.«  Naturforskere  er  tildels  enige 
om,  at  Mormons  Bog  er  tydelig  med  Hensyn  til:  Først,  at  der 
var  kun  én  Race  i  Oldtidens  Amerika,  og  mange  kendte  For- 
fattere, der  har  skrevet  om  Oldtidens  Amerika,  saasom  Ca- 
vallo,  De  Solis,  Clavigero  og  andre,  har  den  Opfattelse,  at  den 
amerikanske  Race  er  af  hebræisk  Oprindelse.  Som  den  hellige 
Bibel  nu  bliver  bevist,  og  dens  Skønheder  og  Sandheder  frem- 
viste af  Naturforskere,  som  følger  deres  Virksomhed  i  Palæ- 
stina og  Oldtidens  Babylonien,  saaledes  vil  Mormons  Bog 
med  Tiden  faa  en  indgaaende  Analysering  af  Videnskaben, 
der  vil  gøre  meget  til  at  bevise  dens  Værd  som  en  hellig  Op- 
tegnelse. 


VORT  HAAB. 

Vore  Kæres  Liv  endes  ikke.  Det  vedbliver.  Deres  Arbejde 
er  udført  her,  men  vil  fortsætte  i  »et  andet  Værelse«.  Vi  levede 
før  dette  Liv,  og  vi  vil  leve  herefter.  Vi  er  ikke  Sommerfugle, 
der  kun  lever  for  en  Dag.  Naturen  lærer  os  dette.  Træernes 
Proces  i  Skoven.  Sæsonens  Følgeorden:  Løvet,  der  falder  om 
Efteraaret,  bliver  til  Næring  for  det  nye  Løv  om  Foraaret. 
Der  er  ingen  Ende.  Det  bliver  lettere  at  tro  paa  dette,  naar 
de  andre  Kyster  bliver  befolket  med  vore  Kære.  Vi  kan  aldrig 
føle  for  andre,  indtil  vi  selv  har  folt;  vi  kender  ikke  til  Om- 
fanget af  Sympati,  indtil  Sympati  har  været  udvist  os.  Vort 
Syn  paa  Livet  er  forskelligt,  efter  at  Livslyset  hos  en  af  vore 
Kære  er  blevet  udslukt.  Den  fysiske  Nærværelse  kan  nægtes 

os,  men  den  aandelige  tager  Pladsen,  styrkende,  følende,  op- 
vækkende og  opløftende.  Dem,  som  forlader  os,  er  aldrig  langt 
fra  os  —  de  er  meget  nær  ved  os.  Og  til  Tider,  naar  Hjertet 
er  mest  bedrøvet,  Byrden  tungest  og  Prøverne  størst,  er  det 
dem,  der  udrækker  en  Haand  til  os  og  giver  os  fornyet  Mod; 
og  det  undrer  os,  hvorfra  det  kom.  Kun  er  der  dette,  at  vore 
Øjne  ser  ikke,  og  vore  Øren  hører  ikke.  —  Vi  behøver  kun  at 
miste  en  god  Moder  for  at  kende  og  lære  denne  Sandhed  —  og 
at  lære  den  saa  dybt  og  reelt,  at  ingen  Theori,  Kultur  eller 
Sekt  kan  rokke  denne  Tro.  Da  er  det,  at  Synets  Klarhed  kom- 
mer, hvor  Øjet  ser  klart,  og  Fornuften,  Hjertet  og  Sjælen  for- 
enes i  den  bestaaende  Sandhed:  at  vi  fortsætter.  Porten  i  Vest 
lukkes  kun  for  at  aabne  for  Porten  i  Øst. 

Juvenile  Instructor. 


GAMLE  HISTORIER. 

»Naar  der  ingen  er  til  at  sladre,  endes  Striden.«  Nogle  Men- 
nesker vil  vedblive  at  tærske  gamle  Straa,  og  alt  det,  de  faar 
ud  deraf,  er  kun  en  Masse  Støv.  Landmanden  er  for  klog  til 
at  gøre  dette.  Han  véd,  at  Hveden  og  Havren  kun  behøver  at 
blive  tærsket  én  Gang,  og  omendskønt  gammelt  Straa  skulde 
indeholde  nogle  faa  Kærner,  vilde  det  dog  være  urimeligt  at 
lade  det  gaa  igennem  Maskinen  igen  —  ikke  at  tale  om  det 
Stov  og  Snavs,  der  vil  fremkomme.  Gamle  Sladderhistorier 
er,  ligesom  gammelt  Straa,  mugne.  Lad  dem  være!  Begynd 
ikke  paa  noget  ubehageligt  ved  at  tærske  dem  over  igen.  Der 
er  mange  Ting,  vi  skulde  huske.  Hvis  vi  kan  bevare  frisk  i 
vor  Erindring  al  den  Venlighed  og  Kærlighed,  der  er  udøvet 
overfor  os,  da  vilde  det  være  bedre.  Men  der  er  mange  Ting, 
at  det  er  bedst,  vi  glemmer,  saasom  Uoverensstemmelser  paa 
visse  Punkter  mellem  Venner  eller  Medlemmer  af  Familien  — 
eller  de  historiske  Øjeblikke,  hvor  en  eller  anden  har  handlet 
uklogt,  talt  haardt  eller  gjort  forkert.  Det  er  ikke  pænt,  at  vi 
altid  staar  rede  til  at  paaminde  dem  om  disse  Ting. 

FORNUFTMÆSSIG  TEOLOGI. 

Af  l)r.  John  A.  Widtsoe  af  de  Tolvs  Raad. 

(Fortsat  fra  Side  222.) 
DET  SUNDE  LEGEME. 

I  de  foregaaende  Kapitler  er  ForudtilvaTelsen,  Evangeliets 
forskellige  Uddelinger  paa  Jorden  og  Menneskets  Forhold  til 
Gud,  til  Kirken  og  til  sine  Medmennesker  bleven  drøftet.  Men- 
nesket bør  ligeledes  tage  Hensyn  til  sig  selv. 

Legemets  Vigtighed.  Læserens  Opmærksomhed  er  allerede 
bleven  henledet  paa  det  Faktum,  at  den  Rolle,  Aanden  spil- 
ler, for  en  stor  Del  er  begrænset  af  Legemets  Tilstand.  Med 
andre  Ord,  Aanden  glimrer  gennem  Legemet  kun  for  saa  vidt, 
som  Legemet  tillader  den  at  gore  det.  Legemet  er  væsentlig  af 
en  jordisk  Natur;  og  under  Menneskets  Livsløb  paa  Jorden  vil 
Aandens  jordiske  Tabernakel  helt  naturligt  for  en  stor  Del  be- 
stemme dets  Kraftudtryk.  Dersom  Legemet  fra  Fødselen  af  er 
svagt  og  skrøbeligt,  maa  man  derfor  af  bedste  Evne  forsøge 
paa  at  bibringe  det  den  nødvendige  Styrke,  og  hvis  Legemet 
i  Førstningen  er  stærkt,  maa  man  bestræbe  sig  for  at  forøge 
Styrken. 

Foden.  For  paa  passende  Maade  at  vedligeholde  legemlig 
Sundhed,  fordres  der,  at  man  nyder  passende  Føde.  Man  bor 
spise  saadan  Føde,  som  er  skikket  til  Legemets  Vedligehol- 
delse, og  som  af  Naturen  svarer  til  Aarstiden.  Ifølge  Visdoms- 
ordet  skulde  Kød  nydes  meget  sparsomt,  og  ingen  bør  tillade 
sig  nogen  som  helst  Umaadelighed  med  Hensyn  til  Nydelsen 
af  Fode  i  det  hele  taget. 

Motion.  Naturlig  Afsondring  saavel  som  Udsondring  fra 
Legemet  af  ufordøjet  Føde  er  i  det  mindste  af  lige  saa  stor 
Vigtighed  for  Legemets  Velbefindende  som  selve  Spisningen. 
Derfor  er  regelmæssig  fysisk  Øvelse  eller  legemlig  Motion  af 
største  Betydning.  Legemsøvelser  udvikler  og  styrker  alle  Le- 
gemsdele. Kroparbejde,  d.  v.  s.  legemlig  Anstrengelse,  der  i 
Almindelighed  betragtes  for  at  være  af  ringere  Værdi  end  det, 

der  fordrer  Aandsvirksomhed,  er  dog  den  bedste  Maade  at  ud- 
danne Legemet  paa.  Saadan  legemlig  Øvelse  bibringer  for- 
resten Mennesket  større  Aandskræfter,  og  paa  samme  Tid  bi- 
drager det  til  en  rigere  Udfoldelse  af  Aandsevnerne.  Menne- 
skets Liv  bør  ikke  helt  og  holdent  vies  til  fysisk  Arbejde;  men 
saadan  Beskæftigelse  skulde  dog  lægge  Beslag  paa  en  væsent- 
lig Del  af  Tiden  under  Menneskets  Tilværelse  paa  Jorden. 

Hvile.  For  Legemets  Velbefindende  er  den  Forandring,  der 
kaldes  Hvile,  lige  saa  nødvendig  som  Mad  og  Motion.  Dersom 
man  vedblivende  bevæger  de  samme  Muskler,  indtræder  der 
i  dem  en  uimodstaaelig  Træthed,  og  dersom  man  da  ikke  sør- 
ger for  tilbørlig  Hvile  eller  en  fuldstændig  Rast  for  saadanne 
Muskler,  vil  deres  Virksomhed  aldeles  ophøre.  Legemet  til- 
trænger ubetinget  regelmæssig  Hvile.  En  Forandring  fra  et 
Slags  Arbejde  til  et  andet  er  ofte  en  tilstrækkelig  Hvile;  men 
fuldstændig  Standsning  af  enhver  Anstrengelse  er  i  mange 
Tilfælde  nødvendig,  for  at  man  kan  genvinde  den  muskuløse 
Spænstighed. 

Naturens  Lov,  der  kræver  regelmæssig  Søvn,  skal  over- 
holdes; ikke  des  mindre  bør  ingen  sove  for  længe.  En  Dag  om 
Ugen,  Sabbatsdagen,  skal  samvittighedsfuldt  helligholdes. 
Paa  denne  Dag  bør  man  vie  sin  Tid  hovedsagelig  til  Guds- 
dyrkelse og  aandelige  Anliggender,  der  ofte,  desværre,  for- 
sømmes under  Hverdagslivets  Travlhed,  naar  Tiden  opsluges 
af  mere  materielle  Affærer.  En  lejlighedsvis  Faste  er  til  stort 
Gavn,  eftersom  den  i  faa  Timer  giver  nogle  af  de  legemlige 
Organer  en  fuldstændig  Hvile.  For  nærværende  er  det  en  Skik 
i  Kirken,  at  dens  Medlemmer  faster  24  Timer  i  Træk  en  Gang 
om  Maaneden.  I  Overensstemmelse  med  den  fundamentale 
Broderskabsaand,  der  gør  sig  gældende  i  Kirken,  uddeles  de 
Midler,  der  paa  denne  Maade  spares,  til  Fattige  og  Trængende. 

Stimulanter.  Under  en  normal  Sundhedstilstand  er  Føde, 
Motion,  Hvile,  Kærlighed  til  Gud  og  Næsten  samt  dagligt  Ar- 
bejde den  naturlige  Stimulans,  som  Mennesket  tiltrænger  for 
at  udføre  alle  dets  Pligter  i  Livet.  Faktisk  skulde  ingen  andre 

Slimulanter  tillades  eller  anvendes,  dersom  man  skal  haabe 
paa  at  bibeholde  den  bedste  fysiske  Sundhed.  Derfor  bør  Al- 
kohol i  enhver  Form,  Tobak,  The,  Kaffe  og  den  Uendelighed 
af  nervepirrende  Nydelsesmidler,  som  saa  mange  for  nær- 
værende benytter,  ikke  bruges.  Der  er  først  og  fremmest  to 
Farer  forbunden  med,  at  man  bruger  Stimuleringsmidler.  For 
det  første  tjener  de  til  at  undergrave  Menneskets  Kræfter;  og 
for  det  andet  berøver  de  Mennesket  dets  Selvbeherskelse.  Des- 
uden, under  Indflydelse  af  en  eller  anden  pirrende  Stimulans, 
anspores  man  af  selve  Pirringsmidlet  og  ikke  af  sin  egen 
Viljekraft  til  Anstrengelse.  Dette  alene  er  meget  farligt;  thi 
naar  man  taher  sin  Selvbeherskelse,  véd  man  ikke  med  Be- 
stemthed, hvad  man  foretager  sig. 

Moralsk  Renhed.  Legemet  spiller  en  stor  Rolle  med  Hensyn 
til  Menneskets  moralske  Renhed.  Baade  Mænd  og  Kvinder 
maa  holde  sig  rene  i  enhver  Henseende;  ellers  taber  de  deres 
Livskraft  og  Forplantningsdygtighed.  Ifølge  Naturens  Love 
er  det  ligesaa  magtpaaliggende  for  Mænd  som  for  Kvinder  at 
bevare  sin  Kyskhed  og  holde  sig  moralsk  ren. 

Evangeliet  og  det  sunde  Legeme.  Et  sundt  Legeme  er  et  af 
Evangeliets  Forlangender;  thi  kun  ved  at  være  i  Besiddelse 
af  et  sundt  Legeme  er  man  tilfulde  skikket  til  den  Mission, 
man  har  paataget  sig,  og  til  i  fuldt  Maal  at  nyde  Glæde  deraf. 
Der  fordres  et  sundt  Legeme,  for  at  man  med  Tilfredshed  og 
paa  en  virksom  Maade  kan  vie  sine  Kræfter  til  andres  Lyk- 
salighed. Man  bør  lægge  store  Anstrengelser  for  Dagen  for  at 
eje  og  bevare  et  sundt  Legeme.  Dette  er  et  Princip,  som  maa 
tilhøre  en  fornuftmæssig  Teologi. 


DET  AANDELIGE  LIVS  UDDANNELSE. 
Men  alligevel,  Legemet  er  kun  Aandens  Tabernakel  eller 
jordiske  Hytte.  Aanden,  der  udgør  den  væsentligste  Del  af 
Mennesket,  maa  udvikles  saa  meget  som  muligt  under  Jorde- 
livets Tilværelse. 

Sanserne.  Kundskab  er  det  Materiale,  som  Aanden  arbejder 
med.  Ethvert  fremadskridende  Væsen  maa  Dag  efter  Dag  er- 
hverve sig  ny  Kundskab.  Menneskets  Sanser  maa  derfor  saa 
vidt  muligt  udfoldes.  De  fem  Sanser:  Syn,  Hørelse,  Lugt,  Smag 
og  Følelse,  der  alle  er  skænket  Mennesket  for  dets  Tilfreds- 
stillelse og  Nytte,  maa  dette  med  Glæde  og  i  højeste  Grad  ud- 
vikle; thi  uden  skarpe  Sanser  kan  Mennesket  ikke  nyde  Livet 
i  rigeste  MaaL 

Evnen  til  at  drage  Fornuftslutninger.  Det  er  ikke  tilstrække- 
ligt tilfredsstillende  for  Mennesket  blot  at  samle  Kundskab  og 
føje  den  ene  Kendsgerning  til  den  anden.  Al  ny  Erfaring  maa 
sammenlignes  med  andre  erhvervede  Erfaringer;  thi  kun  ad 
denne  Vej  kan  klare  Fornuftslutninger  naas  og  ny  Kundskab 
lægges  for  Dagen.  Ved  at  ræsonnere  paa  denne  Maade,  det  vil 
sige,  at  begynde  med  at  anvende  den  af  Mennesket  allerede 
erhvervede  Kundskab,  er  det  muligt  fornuftmæssigt  at  til- 
lægge sig  mere  og  mere  Kundskab  og  med  sikre  Skridt  rykke 
fremad  paa  Udviklingens  Bane.  Det  er  magtpaaliggende  for 
enhver  at  vænne  sig  til  at  bruge  denne  vidunderlige  Aands- 
evne,  nemlig  saaledes  at  ræsonnere;  thi  derved  kan  man  paa 
en  intelligent  Maade  tilegne  sig  ny  Kundskab  af  alt  det,  man 
lærer  fra  Tid  til  anden.  En  Kendsgerning  i  og  for  sig  selv  er 
livløs;  og  den  levendegøres  kun  ved,  at  man  sammenligner 
den  med  andre  Kendsgerninger.  Derved  alene  lægges  dens 
skjulte  Betydning  for  Dagen.  (Fortsættes.) 


GIV  ALDRIG  TABT. 

Giv  aldrig  tabt  paa  denne  Jord, 
Først  da  er  du  en  Taabe. 
Husk,  Haabet  er  det  grønne  For 
I  dine  Trængslers  Kaabe. 

Giv  aldrig  tabt,  naar  Sorgens  Sol 
Din  Sjæl  til  Goldhed  brænder. 
Det  visner  ej,  det  Haabets  Frø, 
Du  har  i  dine  Hænder. 

Giv  aldrig  tabt,  men  pløj  din  Jord 
I  Ly  af  Lærkesangen. 
Og  fandt  du  Guld  i  Dagens  Muld, 
Da  knæl  i  Solnedgangen. 

Harald  H.  Lund. 


Nadververs: 


NADVERVERS  OG  KORLEKTIE 
for  August  1928. 


0  Herre,  jeg  med  ydmygt  Sind 

1  Aanden  kommer  til  dig  ind; 
Ransag  mit  Hjerte,  om  du  tror 
Mig  værdig  til  dit  Nadverbord. 

Korlektie: 

10.  Vi  tror  paa  Israels  virkelige  Indsamling  og  de  ti  Stam- 
mers Tilbageførelse,  at  Zion  vil  blive  grundlagt  paa  det 
vestlige  Fastland  (Amerika),  at  Kristus  vil  personlig 
regere  paa  Jorden,  og  at  Jorden  vil  blive  fornyet  og 
faa  sin  paradisiske  Herlighed. 

